Organizarea transportului şcolar în Franţa

I. ORGANIZAREA TRANSPORTULUI ŞCOLAR
I.1. Autorităţile competente

I .1.1. Autorităţi competente de plin drept
Potrivit Codului educaţiei
, transportul şcolar este reprezentat prin servicii regulate de transport public rutier de persoane.
Aceste servicii au fost create, în primul rând, pentru elevi, cu scopul de a deservi unităţile de învăţământ. (art. R 213 – 3, Codul educaţiei).
Serviciul de transport şcolar este, ca atare, un serviciu public administrativ.

Organizarea şi funcţionarea serviciului de transport şcolar intră în competenţa departamentului
, care se consultă, în acest sens, cu Consiliul departamental la educaţiei naţionale (art.L.213 – 11, Codul educaţiei).
De asemenea, prin decret al Consiliului de Stat sunt stabilite cerinţele tehnice pe care trebuie să le îndeplinească serviciul de transport şcolar.
Departamentul este consultat de către autoritatea competentă a statului, în condiţiile stabilite prin decret, cu privire la orice decizie care ar putea aduce modificări substanţiale în domeniul transportului şcolar.

În afara perimetrului urban, departamentul este responsabil cu modul de organizare şi funcţionare a transportului şcolar.

În interiorul perimetrelor de transport urban, această responsabilitate este exercitată de către autoritatea competentă pentru organizarea transportului urban.
În situaţia în care se creează sau se modifică ulterior perimetrele de transport urban, incluzând şi transportul şcolar, este încheiată o convenţie între autoritatea competentă în domeniul transportului urban şi departament. 
Această convenţie stabileşte şi condiţiile de finanţare a serviciilor de transport şcolar în noul perimetru.
Cheltuielile suportate de stat, cu titlu de subvenţii, pentru finanţarea serviciilor de transport rezervate elevilor, elevilor cu dizabilităţi, copiilor din şcolile maternale (grădiniţe) în zonele rurale şi a elevilor din zonele montane sunt reglementate de prevederile Codului general al colectivităţilor teritoriale
.
I .1-.2. Autorităţi competente prin delegare

Activitatea de organizare şi funcţionare a transportului şcolar poate fi exercitată şi de alţi operatori de servicii.
Departamentul sau autoritatea competentă pentru organizarea transportului urban (comună, grupuri de comune) pot delega aceste competenţe, total sau în parte, pe bază de convenţie, operatorilor de servicii (organizatori secundari), care sunt enumeraţi limitativ la articolul 3111 – 9 din Codul transporturilor
.
Operatorii de servicii pot fi:

· comune
· instituţii publice de cooperare intercomunală

· sindicate mixte

· instituţii de învăţământ

· asociaţii de părinţi

· asociaţii familiale

În plus, autoritatea competentă pentru organizarea transportului urban poate încredinţa organizarea transportului şcolar,  total sau în parte, pe bază de convenţie,  departamentului.
I.2. Modul de gestionare a serviciilor de transport

Executarea serviciilor de transport şcolar este asigurată fie de o autoritate publică, fie de o societate (firmă) pe bază de acord sau convenţie, pe durată determinată, cu autoritatea organizatoare competentă (art. L. 1221 – 3, Codul transporturilor).
În cazul în care, organizatorii secundari, în calitate de persoană juridică de drept privat (asociaţiile familiale sau asociaţiile de părinţi) doresc să gestioneze unul sau mai multe servicii de transport şcolar, trebuie să obţină în prealabil statutul de companie de transport public de călători, precum şi înscrierea într-un registru special ţinut de prefectul regiunii.
II. SECURITATEA ELEVILOR
Autoritatea competentă pentru organizarea transportului şcolar are obligaţia de a lua măsuri pentru a garanta siguranţa elevilor.

Activitatea de transport şcolar reprezintă activitatea unui serviciu public administrativ. 
În acest sens, responsabilitatea autorităţii organizatoare competente, precum şi a organizatorului secundar poate fi angajată, atunci când sunt înregistrate erori ale firmei prestatoare de servicii.
Sunt considerate erori ale firmei prestatoare de servicii de transport următoarele situaţii:
- accident cauzat de lipsa de supraveghere a elevilor atunci când coboară din microbuz, şoferul neprimind instrucţiuni specifice în acest sens.
- accident în care un elev a fost lovit de microbuzul pe care-l aştepta pe pista de staţionare, amenajată lângă instituţia de învăţământ, fără să fi fost luată nicio măsură de securitate pentru a fi evitat un astfel de accident.
- situaţia în care microbuzul a sosit cu cinci minute înaintea orei prevăzute, iar conducătorul microbuzului şcolar a lăsat copiii singuri să traverseze strada, fără să se asigure de prezenţa părinţilor lor.
Cu toate acestea, judecătorul poate reduce responsabilitatea autorităţii organizatoare competente sau a organizatorului secundar, dacă se dovedeşte imprudenţa victimei sau a unei terţe persoane implicate în accident.

În plus, organizatorul serviciilor de transport care a încheiat o convenţie cu o firmă privată nu este exceptat de la obligaţia de a lua măsurile necesare pentru a asigura buna funcţionare a serviciului public de transport, în special cu privire la siguranţa elevilor.
III ROLUL DIRECTORULUI INSTITUŢIEI DE ÎNVĂŢĂMÂNT
Directorul instituţiei de învăţământ are obligaţia de a contribui la îmbunătăţirea activităţii de organizare şi funcţionare a transportului şcolar, în special în ceea ce priveşte monitorizarea securităţii şi a siguranţei elevilor.

În acest sens, intervenţia directorului se situează pe următoarele nivele de responsabilitate:

III. 1. Intervalul dintre programul cursurilor şi programul de transport şcolar
În cadrul competenţelor sale şi în colaborare cu organizatorul serviciului de transport, directorul instituţiei de învăţământ are obligaţia de a stabili un raport optim între orele de curs şi timpul în care elevii aşteaptă microbuzul şcolar, pentru a minimiza timpul de aşteptare al elevilor înainte şi după orele de curs.
Circulara 96-248 din 25 octombrie 1996
, cu modificările şi completările ulterioare, privind supravegherea elevilor recomandă "în măsura în care este posibil" primirea elevilor în instituţiile de învăţământ în timpul acestor perioade de aşteptare a microbuzelor şcolare.
III. 2. Relaţia cu autorităţile locale

Pentru a îmbunătăţi condiţiile de trafic şi de parcare în jurul şcolii, directorul instituţiei de învăţământ poate solicita sprijinul primarului şi eventual al poliţiei, cu scopul de a stabili măsuri concrete de securitate cu privire la intrarea şi ieşirea elevilor din şcoală, urcarea şi coborârea din microbuze, aşteptarea în faţa şcolii a microbuzelor.
Aceste măsuri pot include marcarea şi protejarea zonelor de parcare a microbuzelor şcolare, precum şi prezenţa poliţiei la locurile de îmbarcare/debarcare ale elevilor.
TRANSPORTUL ÎN REGIUNEA ILE-DE-FRANCE

Adunarea Naţională a adoptat Legea no.2008-643 din 01.07.2008
 privind organizarea transportului şcolar în regiunea Ile-de-France, care, în fapt, modifică şi completează Legea no.2004-809 din 13.08.2009
 privind libertăţile şi îndatoririle autorităţilor locale, precum şi Ordonanţa no.59-151 din 07.01.1959
 privind organizarea transportului de călători în regiunea Ile-de-France.


De la intrarea în vigoare a Legii no.2004-809 privind libertăţile şi responsabilităţile autorităţilor locale, organizarea transportului de persoane în regiunea Ile-de-France a revenit în competenţa Sindicatului transporturilor din Ile-de-France (STIF)
. Acesta are ca principală atribuţie organizarea şi funcţionarea transporturilor şcolare din zonă, putând delega aceste atribuţii (cu excepţia politicii tarifare), prin convenţie, în întreg sau în parte, colectivităţilor teritoriale sau grupurilor acestora. Pentru a remedia dificultăţile pe care le-a întâmpinat STIF în realizarea atribuţiilor sale, pe baza prevederilor Legii no.2008-643, sindicatul poate subdelega competenţele sale şi poate transfera personal corespunzător colectivităţilor delegate. Totodată, noua lege permite departamentelor din regiunea Ile-de-France care beneficiază de atribuţii delegate de STIF să încredinţeze, la rândul lor, organizarea şi funcţionarea serviciilor de transport şcolar, în întreg sau în parte, altor persoane juridice de drept public sau privat.

�� HYPERLINK "http://www.legifrance.gouv.fr/affichCode.do;jsessionid=C6FCD948C1BACF34C03B76F93F4E6AB2.tpdjo14v_2?idSectionTA=LEGISCTA000006182384&cidTexte=LEGITEXT000006071191&dateTexte=20110920" ��http://www.legifrance.gouv.fr/affichCode.do;jsessionid=C6FCD948C1BACF34C03B76F93F4E6AB2.tpdjo14v_2?idSectionTA=LEGISCTA000006182384&cidTexte=LEGITEXT000006071191&dateTexte=20110920�


� Franţa este împărţită în 26 regiuni administrative, din care 22 sunt în Franţa metropolitană (21 pe partea continentală a Franţei metropolitane şi una pe teritoriul comunităţii Corsica) şi 4 se află în regiunile de peste mări. Regiunile sunt la rândul lor împărţite în 100 de departamente care sunt numerotate (în general după alfabet). Cele 100 de departamente sunt subdivizate în 341 de arondismente care, la rândul lor, sunt împărţite în 4.032 cantoane.Aceste cantoane sunt apoi împărţite în 36.680 de comune, care sunt municipalităţi avînd un Consiliu municipal ales. Mai există deasemenea 2.588 entităţi intercomunale grupând 33.414 din cele 36.680 comune. Trei comune, Paris, Lyon şi Marseille sunt subdivizate în 45 arondismente municipale.Regiunile, departamentele şi comunele sunt cunoscute ca şi colectivităţi teritoriale. Arondismentele şi cantoanele sunt mai degrabă diviziuni administrative.


�� HYPERLINK "http://www.legifrance.gouv.fr/affichCode.do;jsessionid=6A38658B3197FBDAB04AD34200C08C92.tpdjo13v_3?idSectionTA=LEGISCTA000006192835&cidTexte=LEGITEXT000006070633&dateTexte=20110922" ��http://www.legifrance.gouv.fr/affichCode.do;jsessionid=6A38658B3197FBDAB04AD34200C08C92.tpdjo13v_3?idSectionTA=LEGISCTA000006192835&cidTexte=LEGITEXT000006070633&dateTexte=20110922�





� � HYPERLINK "http://www.legifrance.gouv.fr/affichCode.do?cidTexte=LEGITEXT000023086525&dateTexte=20110922" ��http://www.legifrance.gouv.fr/affichCode.do?cidTexte=LEGITEXT000023086525&dateTexte=20110922�





� � HYPERLINK "http://www.circulaires.gouv.fr/pdf/2009/04/cir_1397.pdf" ��http://www.circulaires.gouv.fr/pdf/2009/04/cir_1397.pdf�





� � HYPERLINK "http://www.legifrance.gouv.fr/affichTexte.do?cidTexte=JORFTEXT000019108891&dateTexte" ��http://www.legifrance.gouv.fr/affichTexte.do?cidTexte=JORFTEXT000019108891&dateTexte�= 


� � HYPERLINK "http://www.legifrance.gouv.fr/affichTexte.do;jsessionid=ADEFD47948FCEB39CFCAC147C55F7217.tpdjo03v_3?cidTexte=JORFTEXT000000804607&dateTexte=20110921" ��http://www.legifrance.gouv.fr/affichTexte.do;jsessionid=ADEFD47948FCEB39CFCAC147C55F7217.tpdjo03v_3?cidTexte=JORFTEXT000000804607&dateTexte=20110921� 


� � HYPERLINK "http://www.legifrance.gouv.fr/affichTexte.do;jsessionid=ADEFD47948FCEB39CFCAC147C55F7217.tpdjo03v_3?cidTexte=JORFTEXT000000705510&dateTexte=20091209" ��http://www.legifrance.gouv.fr/affichTexte.do;jsessionid=ADEFD47948FCEB39CFCAC147C55F7217.tpdjo03v_3?cidTexte=JORFTEXT000000705510&dateTexte=20091209� 


� � HYPERLINK "http://www.stif.info/organisation-missions/2.html" ��http://www.stif.info/organisation-missions/2.html� 

